gl gl es gl gl gl it en gl gl gl gl gl en gl it pt gl gl gl es pt en es pt fr es pt gl gl gl en gl gl gl gl gl gl gl gl ca gl id gl pt gl gl gl gl en gl gl gl gl en en gl gl gl en en gl gl it nl en gl gl gl gl gl gl gl gl gl gl gl gl gl gl gl gl gl gl gl gl gl es gl gl gl gl gl gl gl en gl gl gl gl gl en gl es gl es es en en es gl gl gl en gl gl gl en en gl gl gl en gl
Aparece un esqueleto medieval case completo no Castro da Cereixa (Pobra do Brollón)
13 de Agosto de 2019
Atopábase nunha tumba de lousas, sen enchido de terra. Estes restos súmanse aos do denominado Atilano da campaña do ano pasado, sen embargo, o novo individuo está moito mellor conservado
Durante a última semana da campaña arqueolóxica que se vén desenvolvendo neste verán de  no Castro de San Lourenzo, Cereixa (A Pobra do Brollón), os investigadores acaban de descubrir un esqueleto medieval practicamente completo e en moi bo estado de conservación. “A lei de Murphy é implacable. Levabamos case un mes de campaña. Pero é sempre nos últimos días cando sae o máis espectacular”, en palabras de Xurxo Ayán, director arqueolóxico e investigador do Instituto de História Contemporânea da Universidade de Lisboa.
Baixo a súa dirección, o equipo de tres arqueólogos, unha antropóloga e 14 voluntarios do campo de traballo estaba a escavar unha igrexa e necrópole medievais no recinto do castro. No lado norte dos restos da igrexa medieval estaba a monumental tumba do esqueleto. Estes restos súmanse aos do famoso Atilano da campaña do ano pasado, mais o novo individuo está moito mellor conservado; os ósos están máis enteiros e achegarán máis información, segundo informan os investigadores.
O esqueleto atopouse nunha tumba de lousas, sen enchido de terra. “Neste tipo de tumbas créase un espazo baleiro que propicia a conservación dos restos”, segundo indica a antropóloga física Candela Martínez. Ao levantar a primeira lousa xa podía verse un cranio perfectamente conservado, con dentadura incluída.
Outros ósos conservados son os coxais (da zona da pelve), que xunto ao cranio permiten definir a idade e o sexo do individuo, aínda que de momento aínda se considera que é pronto para valoralo. Martínez fai unha valoración moi cautelar baseada nunha primeira observación dos ósos na que comenta que é posible que o esqueleto sexa de muller.
A dentadura achega información crucial sobre qué era o que comía esta persoa. “Coa análise de isótopos estables pódese saber a dieta que tivo o individuo na súa infancia, a partir de se consumiu máis proteína de peixe ou de carne. Isto dá pistas da procedencia da persoa”, seguno Martínez. A primeira vista, nesta dentadura nótase un gran desgaste, o cal pode vir motivado por factores varios como a idade ou a dieta. Para ter datos máis exactos haberá que esperar aos resultados de laboratorio, adiantan dende o equipo.
A campaña arqueolóxica no Castro de San Lorenzo comezaba o 15 de xullo e rematará este xoves 15 de agosto. Está promovida pola asociación veciñal da parroquia, o Concello da Pobra do Brollón e a Universidade de Lisboa, coa participación dun campo de traballo internacional subvencionado pola Dirección Xeral de Xuventude da Xunta de Galicia.
‘A lei de Murphy é implacable. Levabamos case un mes de campaña. Pero é sempre nos últimos días dunha campaña cando sae o máis espectacular’, declara Xurxo Ayán, director arqueolóxico e investigador do Instituto de História Contemporânea da Universidade de Lisboa.
Esta é xa a quinta campaña arqueolóxica que se desenvolve neste xacemento. Ademais da investigación arqueolóxica, parte do proxecto implica a recuperación da memoria do lugar. Isto supuxo a recuperación da romaría de San Lourenzo: un día, o 10 de agosto, convertido en cita anual obrigatoria para os veciños de Cereixa, do Concello e doutras parroquias de arredor. Este ano tamén se fará unha pequena intervención no “burato dos mouros”, unha boca de mina sita na muralla do castro, onde estivo agochado o mestre republicano Don Esteban.
As imaxes publicadas son da antropóloga Candela Martínez Barrio facendo o rexistro fotográfico dos restos.
ayán brollón campaña Castro cereixa escavación esqueleto igrexa medieval pobra restos xurxo
13 de Agosto de 2019
Sae á luz a superficie completa do hórreo romano de Proendos (Sober)
3 de Outubro de 2022
Mercar en Trives do 27 de outubro ao 2 de novembro ten premio
28 de Setembro de 2022
Mesa para a recollida de sinaturas en defensa da Atención Primaria, na Rúa
28 de Setembro de 2022
Quiroga recuperará a ponte de orixe medieval do Castelo cun Plan do Consorcio de Turismo
23 de Setembro de 2022
Uvas, mostos e viños, protagonistas do curso de cata da Ruta do Viño de Valdeorras
3 de Outubro de 2022
Un mural comeza a cobrar forma na rúa Florencio Delgado Gurriarán do Barco
3 de Outubro de 2022
Sae á luz a superficie completa do hórreo romano de Proendos (Sober)
3 de Outubro de 2022
A barquense Conchi Prada, campioa en Máster 3 da Carreira 10K do Maratón Atlántica Coruña
3 de Outubro de 2022
Ricardo Vázquez (Club Adas), campión galego de maratón
3 de Outubro de 2022
A empresa con sede en Valdeorras SPEDION aposta pola dixitalización no sector do transporte
8 de Xullo de 2020
Un local barquense únese ás asociacións de salas de concertos estatais para solicitar medidas mentres dure o cese de actividade
23 de Marzo de 2020
As ocas, de paseo polo casco vello do Barco
23 de Decembro de 2019
A provincia de Ourense ten 204 pacientes ingresados por coronavirus, 20 deles no Hospital de Valdeorras
16 de Abril de 2020
O desfile do Domingo Gordo en Viana do Bolo, en fotos
24 de Febreiro de 2020
Find us on Facebook
SUBSCRÍBETE AO XORNAL O SIL
© Copyright 2022, Todos los derechos reservados
Back to top button
Usamos cookies no noso sitio web para proporcionarlle a experiencia máis relevante lembrando as súas preferencias e repetindo visitas. Ao facer clic en "Aceptar", acepta o uso de TODAS as cookies.
Visión xeral da privacidade
Este sitio web usa cookies para mellorar a súa experiencia ao navegar polo sitio web. Destas cookies, as cookies que se clasifican como necesarias almacénanse no seu navegador, xa que son esenciais para o funcionamento das funcionalidades básicas do sitio web. Tamén empregamos cookies de terceiros que nos axudan a analizar e comprender como usa este sitio web. Estas cookies gardaranse no seu navegador só co seu consentimento. Tamén ten a opción de optar por non recibir estas cookies. Pero a desactivación dalgunhas destas cookies pode afectar a súa experiencia de navegación.
As cookies necesarias son absolutamente esenciais para que o sitio web funcione correctamente. Esta categoría só inclúe cookies que garanten as funcionalidades básicas e as funcións de seguridade do sitio web. Estas cookies non almacenan ningunha información persoal.